section_heading: Reprezentativna karijera
paragraph_text: Werner je 17. svibnja 2017. godine pozvan u reprezentaciju za nastupanje na FIFA Konfederacijskom kupu koji je održan u Rusiji 2017. godine. U prvoj utakmici na natjecanju koja je odigrana protiv Australije, ušao je u igru umjesto Sandra Wagnera,<ref> dok je treću utakmicu u skupini, odigranu protiv Kameruna 25. lipnja počeo u prvoj postavi te je pritom postigao svoja prva dva gola za A selekciju.<ref> Četiri dana kasnije, Werner je postigao treći gol Njemačke u polufinalnoj utakmici protiv Meksika koji je poražen 4:1.<ref> U finalu odigranog 2. srpnja 2017. godine protiv Čilea, Werner je asistirao Larsu Stindlu za jedini gol na toj utakmici.<ref> Postigavši tri gola i dvije asistentcije, Werner je proglašen najboljim strijelcem turnira.